Amoer (oblast)

De oblast Amoer (Russysk: Амурская область; Amoerskaja oblast) is in oblast yn it Aziatyske diel fan de Russyske Federaasje.

De oblast leit yn it federaasjedistrikt Fernost oan de Sjneeske grins, dy't troch de rivier de Amoer ôfbeakene wurdt. Belangrike sydrivieren yn de oblast binne de Seja en de Bûreja. It Stanovoiberchtme foarmet de natuerlike grins mei de republyk Sacha.

 Skiednis 
Yn de 17e iuw waard in begjin makke oan de kolonisaasje fan it gebiet troch Russen, mar dy sette fral yn de 19e iuw troch. De hjoeddeiske haadstêd Blagovesjtsjensk waard yn 1858 stifte. De tsjitnwurdige oblast waard op 20 oktober 1932 stifte as in ûnderdistrikt fan de Fier-eastlike kraj (sûnt 1938 kraj Chabarovsk). Sûnt 1948 is de oblast Amoer selsstannich.

 Ekonomy 
Yn de boaiem wurde û.o. koal en goud fûn. De winning fan enerzjy, de metaalferwurking en de houtyndustry binne wichtige sektoaren yn de ekonomy fan de oblast.    

De 'Gasferwurkingsfabryk Amoer' by de stêd Svobodny is yn syn soarte ien fan de grutste fan 'e wrâld.

 Bestjoerlike yndieling en stêden 
De oblast Amoer is yn 20 rajon's en 9 stedsdielen ferdield. Haadstêd is Blagovesjtsjensk. Meiïnoar binne der 10 stêden en 15 plakken mei in stedsk karakter. 

 Grutste stêden Russysk Ynwenners Wapen Lokaasje Blagovesjtsjensk  Благовещенск  224.962 (2022)  40px   Belogorsk  Белогорск  64.502 (2021)  40px   Svobodny  Свободный  52.918 (2021)  40px   Tynda  Тында  32.894 (2021)  40px   Zeja  Зея  22.714[ (2021)  40px   Raitsjichinsk  Райчихинск  20.534 (2021)  40px  

 Befolking 
It ynwennertal fan de oblast rint al sûnt 1989 tebek. Neffens de sifers fan 2010 foarmje de Russen 93,43% fan de befolking. De iennige minderheid it neamen wurdich is de Oekraynske minderheid, mar harren oandiel yn de befolking is fan 3,49% yn 2002 nei 2% yn 2010 tebek rûn.

 Befolkingsûntwikkeling 
 Jier   1858  1870  1897  1926  1939  1945  1959  1970  1980  1989  2002  2022 Befolking  2.950  24.315  120.306  395.783   448.259   431.100   717.514  793.449  954.000  1.057.781  902.844  772.525

Kategory:Oblast fan Ruslân
Kategory:Bestjoerlike ienheid oprjochte yn 1948